La Viquipèdia en català convida a tothom a celebrar el desè aniversari
### Rècord d'edició

Deu anys després de la seva creació, la [Viquipèdia en català](http://ca.wikipedia.org) intentarà assolir 2.000 editors en un sol dia, cosa que suposaria un nou rècord d'edició. A la Viquipèdia en català editen una mitjana de 300 editors diaris, que al cap del mes es converteixen en 1.300 editors diferents mensuals de mitjana. L'objectiu és aconseguir que el dissabte dia 19 de març col·laborin editant 2.000 persones d'arreu.

 

### Festa de celebració

Veniu a celebrar el 10è aniversari de la Viquipèdia amb nosaltres!

Us convidem a participar a una jornada molt especial, on podreu conèixer millor com funciona la Viquipèdia per dins i ajudar a assolir un rècord de participants. Només heu de venir el dia 19 de març a la seu dels [Castellers de Barcelona](http://ca.wikipedia.org/wiki/Castellers_de_Barcelona), al carrer Bilbao 212.

Allà podreu...

  * Veure una breu exposició sobre què és i com funciona la Viquipèdia
  * Conèixer alguns dels seus contribuïdors més actius
  * Trobar altres persones que creuen en la importància de compartir el coneixement de forma lliure i en català
  * Incloure els vostres coneixements a la Viquipèdia amb l'ajuda d'usuaris actius
  * Gaudir d'una bona estona xerrant amb internautes i membres de diverses comunitats
  * Col·laborar en el rècord d'edició. Volem arribar a les 2.000 persones en un dia!
  * Tenir més informació sobre els projectes [wiki](http://ca.wikipedia.org/wiki/Wiki) a la xarxa



Us hi esperem! Podeu venir en qualsevol moment a partir de les 10 del matí. Passeu la informació als vostres coneguts, fem créixer la Viquipèdia!

#### Altres esdeveniments organitzats

#### La majoria d'aquests actes es desenvoluparan al voltant de la setmana del 16 de març.

#### Algunes de les activitats que es realitzaran són:

  * Concurs de fotografia a [l'Alguer](http://ca.wikipedia.org/wiki/L%27Alguer): es poden lliurar les fotografies fins al dia 13 de març. El jurat, presidit pel Síndic de l'Alguer, farà públics els premiats el 19 de març. Més informació: [www.viquimedia.cat](http://www.viquimedia.cat/viqui/L%27Alguer_a_la_Viquip%C3%A8dia/ca)
  * Jornades temàtiques a Barcelona: el dia 15 a la [UOC](https://secure.wikimedia.org/wikipedia/ca/wiki/Universitat_Oberta_de_Catalunya "Universitat Oberta de Catalunya"), jornada sobre la recerca i la Viquipèdia; el dia 18 al [centre cívic Golferichs](https://secure.wikimedia.org/wikipedia/ca/wiki/Casa_Golferichs "Casa Golferichs") sobre l'ensenyament. Més informació: [jornades Wikis, Viquipèdia, educació, recerca](https://secure.wikimedia.org/wikipedia/ca/wiki/Viquip%C3%A8dia:10_anys_de_la_Viquip%C3%A8dia#Jornades_Wikis.2C_Viquip.C3.A8dia.2C_educaci.C3.B3.2C_recerca "Viquipèdia:10 anys de la Viquipèdia")
  * Trobada internacional a Perpinyà de Viquipèdies en llengües minoritzades el dia 19. Més informació: [viquitrobada internacional](https://secure.wikimedia.org/wikipedia/ca/wiki/Viquip%C3%A8dia:10_anys_de_la_Viquip%C3%A8dia#Viquitrobada_internacional "Viquipèdia:10 anys de la Viquipèdia")
  * GLAM-WIKI BCN 2011: Trobada de museus catalans i Viquipèdia: El 23 de març al Museu Picasso de Barcelona. Més informació: [aquí](http://www.viquimedia.cat/viqui/GLAM/ca)



### Tallers temàtics de la Viquipèdia

A més a més, a tot arreu es faran jornades d'acostament ciutadà a la Viquipèdia. Hi ha actes programats a:

  * Andorra: Sant Julià de Lòria (dia 18 a la [Universitat d'Andorra](https://secure.wikimedia.org/wikipedia/ca/wiki/Universitat_d%27Andorra))
  * Catalunya: Barcelona (dia 19 local dels Castellers de Barcelona), Cornellà de Llobregat (dia 19 al [Citilab](https://secure.wikimedia.org/wikipedia/ca/wiki/Citilab)), Berga (dia 18 al telecentre), Girona (dia 17 a la [Universitat de Girona](https://secure.wikimedia.org/wikipedia/ca/wiki/Universitat_de_Girona)) i Vilanova i la Geltrú (dia 17 a Neàpolis)
  * Catalunya del Nord: Perpinyà (dia 19, Casal Jaume I)
  * Illes Balears: Palma (dia 19 [Escola Mata de Jonc](https://secure.wikimedia.org/wikipedia/ca/wiki/Escola_Mata_de_Jonc)) i Ciutadella de Menorca (dia 19 [CC Sant Francesc de Sales - Calós](http://ciutadella.salesians.cat/))
  * País Valencià: Castelló (dia 10 [Casal Jaume I](https://secure.wikimedia.org/wikipedia/ca/wiki/Casal_Jaume_I)), Elx (dia ), València (dia 26 [Societat Coral El Micalet](https://secure.wikimedia.org/wikipedia/ca/wiki/Societat_Coral_El_Micalet)), Vila-real (dia 15 casal Jaume I) i Betxí (dia IES Betxí).



En aquests actes hi hauran tallers d'edició, xerrades, actes d'animació, plafons explicatius, fulletons, llibres i samarretes de la Viquipèdia. Més informació a [tallers temàtics de la Viquipèdia](https://secure.wikimedia.org/wikipedia/ca/wiki/Viquip%C3%A8dia:10_anys_de_la_Viquip%C3%A8dia#Tallers_tem.C3.A0tics_de_la_Viquip.C3.A8dia "Viquipèdia:10 anys de la Viquipèdia")

  
Igualment, les entitats que ho desitgin poden [adherir-se a la celebració](https://secure.wikimedia.org/wikipedia/ca/wiki/Viquip%C3%A8dia:10_anys_de_la_Viquip%C3%A8dia#Entitats_adherides "Viquipèdia:10 anys de la Viquipèdia"), enviant un correu electrònic a [comunicacio@wikimedia.cat] i animant els seus afiliats a participar als actes de celebració i a escriure a la Viquipèdia, tot facilitant-los [vídeos explicatius](http://www.viquimedia.cat/viqui/Categoria:V%C3%Addeos), el fulletó [Benvinguts a la Viquipèdia](http://commons.wikimedia.org/wiki/File:Welcome2WP_Catalan_PROD.pdf "commons:File:Welcome2WP Catalan PROD.pdf") o el llibre sobre la Viquipèdia, disponible a [Viquillibres](http://ca.wikibooks.org/wiki/Viquip%C3%A8dia "b:Viquipèdia") o [en paper](http://www.viquimedia.cat/viqui/Botiga).

Cal destacar també que el 16 de març es procedirà a canviar la portada actual per abandonar, parcialment, el sistema d'organització per pestanyes que la caracteritzava. Podeu veure la nova portada, en versió de prova, [clicant aquí](https://secure.wikimedia.org/wikipedia/ca/wiki/Viquip%C3%A8dia:Portades/Proves "Viquipèdia:Portades/Proves").

## Més informació

  * [Pàgina dels 10 anys de la Viquipèdia](https://secure.wikimedia.org/wikipedia/ca/wiki/Viquip%C3%A8dia:10_anys_de_la_Viquip%C3%A8dia "Viquipèdia:10 anys de la Viquipèdia")
  * [Font original de la nota de premsa](http://ca.wikipedia.org/wiki/Viquip%C3%A8dia:Notes_de_premsa/La_Viquip%C3%A8dia_en_catal%C3%A0_convida_a_tothom_a_celebrar_el_des%C3%A8_aniversari)
  * [Nota de premsa sobre els deu anys de la Viquipèdia global](https://secure.wikimedia.org/wikipedia/ca/wiki/Viquip%C3%A8dia:Notes_de_premsa/10_anys_amb_la_Viquip%C3%A8dia "Viquipèdia:Notes de premsa/10 anys amb la Viquipèdia") (15 de gener)


